Steph Branch edarin kolmas ulkomaanvahvistus
(26.7.2019) Ura Basket on solminut sopimuksen Stephaun Branchin kanssa. Kaudella 2018–2019 Salt Lake City Starsia G-Leaguessa edustanut Branch suorittaa debyyttinsä Atlantin tällä puolen Ura Basketin paidassa.
– Steph on todella monipuolinen pelaaja, joka aivan kuten kaksi muutakin ulkomaalaisvahvistusta pystyy monella eri pelipaikalla pelaamaan. Se toivottavasti tekee meistä erittäin monimuotoisen ja moniulotteisen joukkueen. Stephillä tulee olemaan paljon pallo käsissään edunluontitilanteissa, kommentoi päävalmentaja Kristian Palotie.
Kuva: NBA G League
196-senttinen takamies Branch suoritti collegevuotensa West Georgiassa. Kokemusta G-Leaguesta miehellä on kahden kauden verran: 2017–2018 South Bay Lakersien riveissä, ja viime kaudella Salt Lake Cityssä. Kesällä 2018 hän osallistui NBA:n kesäliigaan Los Angeles Lakersin väreissä.
– Nyt Stephiltä odotetaan aikamoista läpimurtoa myös Euroopan kentillä, povaa Palotie.
Yläkuva: South Bay Lakers, YouTube
Korisliiga Steph Branch